สวัสดีครับ ขอรบกวนคุณ อีกครั้งนะครับ ผมเคยไปมีความเสี่ยง hiv ตอนนั้น ผมรับ Pep มาทาน ระหว่าง ทาน Pep แฟน มีทำออรัล ให้แต่ไม่ได้สอดใส่ และไม่ได้หรั่งในปากครับ กินจนครบ และตรวจ ทุกระยะตามแพทย์ จนผ่านไป 120 วันหลังเสี่ยง ผลตรวจโรคทุกอย่างเป็น - หมดครับ ผมถึง จะมีอะไรกับแฟน แบบสอดใส่ กัน แต่ที่คิดมากมาตลอด ว่า จะมีไหมครับว่า ระหว่างที่ผ่านมา เชื้อมันแอบแฝง หรือ หลบซ้อน จะทำให้ไปแพร่เชื้อ ขอโทษที่ถามมานะครับ คือผมไม่เข้าใจจริงๆ เลยอยากได้คำปรึกษา ครับ
สวัสดีค่ะ โรค HIV เป็นโรคของการติดเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นการมีเพศสัมพันธ์กันทางปาก ถ้าไม่ได้ป้องกันด้วยถุงยางอนามัยนั้นโอกาสติดโรคยังมีได้ แต่ก็น้อยกว่าการมีเพศสัมพันธ์แบบทางช่องคลอดหรือทางทวารหนักมากโดยการยืนยันว่ามีการติดเชื้อหรือไม่ จะต้องใช้การตรวจเลือดดู ซึ่งให้ผลที่แน่ชัดได้ที่ 90 วันหลังมีความเสี่ยง หากผ่านมา 120 วันแล้วและตรวจให้ผลลบนั้น ก็แสดงว่าน่าจะไม่ได้ติดโรคจริงๆ แต่หลังจากนี้ควรจะต้องใส่ถุงยางอนามัยป้องกันไว้ทุกครั้งเพื่อป้องกันการรับเชื้อใหม่หรือการติดโรคติดต่อทางเพศสัมพันธ์อื่นๆ